ประกาศกรมประมงประกาศกรมประมงเรื่องกำหนดหลักเกณฑ์และระยะเวลาในการขออนุญาต การอนุญาต และการรายงานการขนถ่ายสัตว์น้ำในทะเลหรือการขนถ่ายสัตว์น้ำบริเวณท่าเทียบเรือประมงของเรือประมงนอกน่านน้ำไทยพ.ศ. ๒๕๖๐ อาศัยอำนาจตามความในมาตรา๘๗ วรรคสอง แห่งพระราชกำหนดการประมง พ.ศ. ๒๕๕๘ อธิบดีกรมประมงออกประกาศไว้ดังต่อไปนี้ข้อ๑ การขนถ่ายสัตว์น้ำในทะเลหรือการขนถ่ายสัตว์น้ำบริเวณท่าเทียบเรือประมงจะทำได้เฉพาะกรณีการขนถ่ายไปยังเรือประมงที่ได้จดทะเบียนให้เป็นเรือขนถ่ายสัตว์น้ำหรือเรือเก็บรักษาสัตว์น้ำหรือเป็นการขนถ่ายสัตว์น้ำที่ปฏิบัติตามกฎหมายกฎ หรือระเบียบของรัฐชายฝั่งนั้นหรือปฏิบัติตามกฎระเบียบขององค์การระหว่างประเทศที่เกี่ยวข้องแล้วเท่านั้นความในวรรคแรกไม่ใช้บังคับกับกรณีการนำสัตว์น้ำขึ้นท่าเทียบเรือประมงข้อ๒ ก่อนดำเนินการขนถ่ายสัตว์น้ำในทะเลหรือการขนถ่ายสัตว์น้ำบริเวณท่าเทียบเรือประมงทุกครั้งให้ผู้ควบคุมเรือที่ทำการประมงแจ้งขออนุญาตต่อพนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำกรมประมง โดยผ่านระบบการรายงานทางอิเล็กทรอนิกส์ตามประกาศกรมประมง ลงวันที่ ๑๐กุมภาพันธ์ พ.ศ. ๒๕๖๐ เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงที่ทำการประมงนอกน่านน้ำไทย ให้สามารถใช้งานได้ตลอดเวลาพ.ศ. ๒๕๖๐ก่อนทำการขนถ่ายสัตว์น้ำในทะเลหรือการขนถ่ายสัตว์น้ำบริเวณท่าเทียบเรือประมงไม่น้อยกว่ายี่สิบสี่ชั่วโมง และให้พนักงานเจ้าหน้าที่ประจำกองควบคุมการประมงนอกน่านน้ำและการขนถ่ายสัตว์น้ำแจ้งตอบผลการพิจารณาภายในยี่สิบสี่ชั่วโมงนับแต่เวลาที่ได้รับแจ้งการขนถ่ายสัตว์น้ำในทะเลหรือการขนถ่ายสัตว์น้ำบริเวณท่าเทียบเรือประมงจะต้องอยู่ภายใต้หลักเกณฑ์ดังต่อไปนี้(๑) เรือประมงที่จะทำการขนถ่ายสัตว์น้ำในทะเลหรือการขนถ่ายสัตว์น้ำบริเวณท่าเทียบเรือประมงต้องไม่อยู่ในรายชื่อเรือประมงที่มิใช่เรือประมงไทยที่มีการทำการประมงโดยไม่ชอบด้วยกฎหมายตามมาตรา๙๔ แห่งพระราชกำหนดการประมง พ.ศ. ๒๕๕๘หรือรายชื่อเรือประมงที่ถูกใช้ทำการประมงโดยไม่ชอบด้วยกฎหมายตามมาตรา ๑๑๖ แห่งพระราชกำหนดการประมงพ.ศ. ๒๕๕๘(๒)ชนิดของสัตว์น้ำที่จะขนถ่ายและการขนถ่ายจะต้องไม่ขัดต่อมาตรการอนุรักษ์ของสัตว์น้ำตามกฎเกณฑ์ของรัฐชายฝั่งหรือองค์การระหว่างประเทศข้อ๓ เมื่อดำเนินการขนถ่ายสัตว์น้ำในทะเลหรือการขนถ่ายสัตว์น้ำบริเวณท่าเทียบเรือประมงเสร็จสิ้นแล้วให้ผู้ควบคุมเรือที่ทำการประมงรายงานการขนถ่ายสัตว์น้ำในทะเลหรือการขนถ่ายสัตว์น้ำบริเวณท่าเทียบเรือประมงโดยผ่านระบบการรายงานทางอิเล็กทรอนิกส์ตามประกาศกรมประมง ลงวันที่ ๑๐ กุมภาพันธ์พ.ศ. ๒๕๖๐ เรื่อง กำหนดหลักเกณฑ์และวิธีการติดตั้งระบบติดตามเรือประมงและดูแลรักษาระบบติดตามเรือประมงที่ทำการประมงนอกน่านน้ำไทยให้สามารถใช้งานได้ตลอดเวลา พ.ศ. ๒๕๖๐ ภายในยี่สิบสี่ชั่วโมงทั้งนี้ให้ผู้ควบคุมเรือที่ทำการประมงจัดทำรายงานการขนถ่ายสัตว์น้ำในทะเลหรือการขนถ่ายสัตว์น้ำบริเวณท่าเทียบเรือประมงซึ่งรับรองความถูกต้องตามแบบท้ายประกาศนี้ต่อพนักงานเจ้าหน้าที่ ณกองควบคุมการประมงนอกน่านน้ำและการขนถ่ายสัตว์น้ำ กรมประมงเก็บไว้ในเรือเพื่อให้พนักงานเจ้าหน้าที่ตรวจสอบเมื่อเข้าเทียบท่าด้วยข้อ๔ ผู้ควบคุมเรือที่ทำการประมงซึ่งปฏิบัติตามประกาศฉบับนี้ไม่ต้องปฏิบัติตามประกาศกรมประมงลงวันที่ ๒๘ ธันวาคม พ.ศ. ๒๕๕๘ เรื่อง กำหนดหลักเกณฑ์และระยะเวลาในการขออนุญาต การอนุญาตและการรายงาน การขนถ่ายสัตว์น้ำในทะเลของเรือประมง พ.ศ. ๒๕๕๘ และที่แก้ไขเพิ่มเติมข้อ ๕[๑] ประกาศนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๑๕กุมภาพันธ์ พ.ศ. ๒๕๖๐อดิศร พร้อมเทพอธิบดีกรมประมง[เอกสารแนบท้าย]๑. แบบรายงานการขนถ่ายสัตว์น้ำ(Transhipment Declaration)(ดูข้อมูลจากภาพกฎหมาย)ปริยานุช/จัดทำ๒๐ กุมภาพันธ์๒๕๖๐วริญา/ตรวจ๑๐ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๔๙ ง/หน้า ๑๔/๑๖ กุมภาพันธ์ ๒๕๖๐